Jeg valgte for 1 måned siden at opsige min fællesantenne med de fleste af Viasats kanaler i HD (TV3+, Viasat sport1 - 2) , for i stedet at abonnere på VIAPLAY, da grundlaget for at have SBS' kanaler for mig, forsvandt da Viasat overtog rettighederne til LA Liga, og samtidig har rettighederne til Formel 1. 

For at andre kan bruge denne anmeldelse til noget sidder jeg på følgende specifikationer:
Grundig 55' Smart & 3D TV - 1080' - 400HZ
+ Samsung HT-F6500W Sorround (Inklusiv samsung Smarthub / Smart TV)
75/75 Mbit forbindelse fra Waao (Kabel - ikke trådløst)

Grundlæggende godt udstyr for at få den bedste oplevelse både ved film og tv serier. 

---
1 - Dårlig service.

Vi starter fra dag 1. Min fælles antenne var væk, og jeg valgte at oprette abonnement på Viaplay. Mit Samsung anlæg har en Smart TV funktion, som efter sigende skulle være helt fantastisk med Viaplay, da Viasat åbenbart elsker Samsung. 
Mit sorround anlæg kunne så ikke afspille nogle titler, hverken live stream eller serier, og melder bare "fejl, prøv igen om lidt"

Jeg ringer derefter til Viaplay for at høre hvad problemet er, og om det måske ligger fordi min konto lige er oprettet. 

Det er nok den sørgeliste oplevelse jeg nogensinde har haft når det kommer til service og support, og jeg får fat i en som lige så godt kunne have været en skole elev, og hun havde teknisk viden som en 7 årig. Men konklusionen ender med at være at jeg skal ringe til Samsung

Jeg ringer så til Samsung (hvor jeg i øvrigt får en service og support som er helt i top), og de laver både firmware tests, hardware tests osv. på min Smart Hub, og konklusionen er den ikke fejler noget. (Men i det mindste gjorde de da noget)

Dette problem har jeg så selv måtte afhjælpe ved at bruge 320 kroner på et Chromecast, da jeg simpelthen 

---
2 - Middelmådig kvalitet (Jeg ville sige dårlig, men andre ville nok være tilfredse) 

Når man kommer ind på Viaplays hjemmeside, bliver man mødt af noget hvor man får opfattelsen af at tingene fungere. 
Generelt minder hjemmesiden om Netflix' hjemmeside, men Viaplay og Viasat har været mere snu.

Hvor Netflix tydeligt giver en oversigt over hvad du får, og hvad du betaler (F.eks. hvis du vil betale ekstra for FULL HD / UHD - samt ekstra skærme).. Ja der har Viaplay valgt en anden tilgang.. Når man trykker "Dette får du" under valget af pakke, ja der kommer der så følgende frem:

Viaplay Sport
229kr... Osv. med hele oversigten over hvad man får.

Men der bliver på INTET tidspunkt nævnt at jeres live streaming service kun levere et billede på 720p, samt STEREO lyd. Hvilken type røvrenderi er det i dag? Det er en streaming tjeneste til 229 kroner pr. Måned - så det ville vel være helt normalt at antage at det er i FULL HD? 
Åbenbart ikke!

Disse 2 ville jeg kunne leve med hvis så bare der blev leveret en ordentlig FPS (Frames pr. Second) 

Men jeres feed vel svingende et sted mellem 40 og 60 FPS. Du kan tydeligt se at der bliver leveret færre billeder, og det minder en anelse om FPS lag.
Jeg testede det efter på min PC med en Asus 24" LED VG248QE (144 HZ skærm) og der havde jeg præcis den samme oplevelse. 

Til dette skal det siges at kvaliteten på f.eks. Serier og film virker til at være højere end jeres live streaming. Men det kan jeg ikke rigtig bruge til noget når jeg har betalt 229 kroner pr. måned, fremfor 79 kroner for Serier og Film. Slet ikke når den eneste grund til jeg nogensinde valgte at blive kunde, var live streaming. Netflix og HBO har i min mening et bedre udbud af Serie og Film.

Udover disse mangler er der også knap 1 minuts forsinkelse på live streaming tjenesten. 

Til Formel 1 er Skysports LiveBLOG længere fremme end Viaplays livestream.. Jeg livebetter ikke særlig meget - men efter igår skal jeg aldrig live oddse imens jeg ser noget igennem Viaplay igen!


Jeg har svært ved at sige ret meget positivt om Viaplays livestreaming. Det kan være dem som abonnere på det for at se film og serier er tilfredse, eller dem som har 10 år gammelt udstyr er tilfredse med det som i kan levere. Men har man bare lidt nyere udstyr som man ønsker at få det bedste ud af, kan man på ingen måde blive tilfreds med VIAPLAY.

Personligt vil jeg fremadrettet abonnere på SKYSports F1 streaming tjeneste hvor jeg ved jeg får en ordentlig kvalitet.. Og så slipper jeg samtidig for at høre på Luna Christofi.. Det er det man kalder for et "win-win" koncept

Til alle andre vil anbefale denne streaming test til alle som overvejer viaplay, vil jeg anbefale jer at google diverse tests for at kunne se hvad i får for pengene! 
(Anmeldelse redigeret og har fjernet det ene link med en test som var indsat)